text: KIF afgør trænerskæbne i dag
  03 juni 2013 kl. 10.08
  Peter Bredsdorff-Larsen kan meget vel have træner for sidste gang i KIF Kolding København. Den jysk/københavnske håndboldsatsning vil senere mandag melde ud, hvad skal ske ovenpå den seneste tids uro.
  Klubbens udmelding kommer efter at en tilsyneladende enig spillertrup har bedt klubbens ledelse om at skille sig af med cheftræneren, skriver tv2.dk
  - Vi melder noget ud senere i dag, men vi skal først lige have styr på, hvad der er op og ned i alt det her, siger KIF-direktør Jens Boesen til tv2.dk
  Han har et møde med Peter Bredsdorff-Larsen i dag. Her skal de evaluere sæsonen, hvor klubben skuffende røg ud til Team Tvis Holstebro i kvartfinalen i EHF Cuppen og fik store klø af Aalborg Håndbold i DM-finalerne.
  